

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 400-08/21-01/02

URBROJ: 2186/10-01/1-21-01

Vidovec, 29. ožujka 2021.

Na temelju odredbi članka 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18 i 126/19 i 108/20) te članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec, na ­29. sjednici održanoj dana 29. ožujka 2021. godine, donosi

**O D L U K U**

**o raspodjeli rezultata poslovanja**

**Općine Vidovec za 2020. godinu**

Članak 1.

Ovom Odlukom utvrđuje se rezultat poslovanja Općine Vidovec u 2020. godini i u ranijim godinama, te se vrši njegova raspodjela sukladno zakonskim propisima.

Članak 2.

Općina Vidovec na dan 31.12.2020. godine u svojim poslovnim knjigama ima iskazana slijedeća stanja viškova odnosno manjkova prihoda i primitaka:

1. Višak prihoda poslovanja 829.919,19 kn
2. Višak primitaka od financijske imovine 7.870.884,67 kn
3. Manjak prihoda od nefinancijske imovine - 9.284.945,07 kn

Ukupni manjak za pokriće u slijedećem razdoblju iznosi -584.141,21 kunu

Članak 3.

1. Viškom prihoda poslovanja Općine Vidovec u iznosu od 829.919,19 kuna pokriva se manjak prihoda od nefinancijske imovine nakon čega se utvrđuje manjak prihoda od nefinancijske imovine u iznosu od -8.455.025,88 kuna.
2. Viškom primitaka od financijske imovine pokriva se manjak prihoda od nefinancijske imovine u iznosu od 6.226.403,44 kuna a odnosi se na kredit za izgradnju i opremanje vrtića nakon čega se utvrđuje manjak prihoda od nefinancijske imovine u iznosu od – 2.228.622,44 kuna. Viškom primitaka od financijske imovine dobivenog od zajma pokriva se manjak prihoda od nefinancijske imovine u iznosu od 835.174,15 kuna nakon čega se utvrđuje manjak prihoda od nefinancijske imovine u iznosu od –1.393.448,29 te ostaje višak primitaka od financijske imovine u iznosu od 809.307,08 kuna kuna koji se odnosi na odobreni minus na računu na dan 31.12.2019. koji će se vratiti u 2021. godini.
3. Razlika između ostvarenog manjka prihoda od nefinancijske imovine i viška primitaka od financijske imovine u iznosu od -584.141,21 kuna uključit će se u izmjene i dopune proračuna Općine Vidovec za 2021. godinu.
4. U izvještaj o izvršenju proračuna Općine Vidovec uključen je i višak prihoda poslovanja proračunskog korisnika dječjeg vrtića Škrinjica ostvaren na temelju uplata roditelja u iznosu od 4.904,33 kuna te će se isti koristiti namjenski u 2021. godini.

Članak 4.

Za provođenje ove Odluke zadužuje se općinski načelnik i Jedinstveni upravni odjel Općine Vidovec.

Članak 5.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća Općine Vidovec

Zdravko Pizek